Meirihluti vill aukið lýðræði við stjórnarval í lífeyrissjóði Á ársfundi ASÍ í október sl. lagði stjórn og trúnaðarráð Verkalýðsfélags Akraness fram tillögu um breytingu á fyrirkomulagi við stjórnarval í lífeyrissjóðum . Tillagan gekk út á að auka lýðræðið við stjórnarval þar sem allir stjórnarmenn yrðu kosnir beinni kosningu af sjóðsfélögum . Núverandi fyrirkomulag er með þeim hætti að atvinnurekendur skipa helming stjórnarmanna og verkalýðshreyfingin kýs hinn helminginn . Tillagan var felld á ársfundi ASÍ með um 80% atkvæða . Nú hefur VLFA fengið Capacent Gallup til að framkvæma könnun á því hvort vilji sé til að breyta fyrirkomulagi við stjórnarval í lífeyrissjóðina . Þessi könnun var framkvæmd dagana 3. til 10. febrúar sl. og var úrtakið 1175 manns . Spurt var : “ Ert þú hlynnt ( ur ) því eða andvíg ( ur ) að tekið verði upp nýtt fyrirkomulag við val á stjórnarmönnum í lífeyrissjóðum þannig að stjórnarmenn verði að vera sjóðsfélagar og sjóðsfélagar sjálfir kjósi alla stjórnarmenn beinni kosningu ? ” Fjöldi svarenda var 836 sem er svarhlutfall upp á 71,1% . Yfirgnæfandi meirihluti er hlynntur því að tekið verði upp nýtt fyrirkomulagi við stjórnarval í lífeyrissjóði , eða sem nemur 71,5% en 7,8% voru því andvígir . 20,6% sögðust hvorki vera hlynntir né andvígir .